પાલિકાના ચીફ ઓફીસર પાંચાભાઈ માળી અને બાંધકામ શાખાના અધિકારી જિજ્ઞોશભાઈ ગોરે જણાવ્યુ હતુ કે, શહેરમાં ચાલી રહેલા બાંધકામો પૈકી કેટલાક બાંધકામ મંજુરી વગર શરૂ થઈ ગયા છે તેમજ કેટલાક બાંધકામનો હેતુ બદલી દેવામાં આવ્યો હોવાની મળેલી ફરીયાદોના આધારે તપાસ હાથ ધરવામાં આવી હતી, જેમાં મહેતાપુરા વિસ્તારના ઢાળ ઉતરતાં જમણી સાઈડે આવેલા બે મકાનના ઉપરના માળે મંજુર વગર જ કામ શરૂ કરી દેનાર બે મકાનમાલિક, મોતીપુરા વિસ્તારમાં આવેલા દ્વારકેશ કોમ્પલેક્સની પાછળ ચાલી રહેલા એક બાંધકામના માલિક તેમજ મહાવીરનગરમાં રેસીડેન્સની મંજુરી લીધી હોવા છતાં કોમર્શીયલ બાંધકામ શરૂ કરી દેનારને કારણદર્શક નોટીસ ફટકારી દેવામાં આવી છે, અને ખુલાસો માંગવામાં આવ્યો છે કે તેમણે કયાં આધારે બાંધકામ શરૂ કરી દીધા છે તેમજ મંજુરી લીધી હોય તો નિયમ વિરૂધ્ધ કેમ બાંધકામ કરવામાં આવી રહ્યુ છે ?